Peter Skaarup (DF), 1999-04-08:
Ja, det skal jo ikke være nogen hemmelighed, at Dansk Folkeparti er positivt indstillet over for det her lovforslag, og derfor skal det selvfølgelig også siges heroppefra, selv om de fleste nok ved, vi er det.
I Dansk Folkeparti er vi af den overbevisning, at befolkningen i langt højere grad end nu skal have mulighed for at stemme om forskellige spørgsmål.
Det, der er afgørende i øjeblikket for at undgå de situationer, vi har set med stigende fremmedhad, som der er nogen der taler om, og andre problemer i forhold til de ting, vi diskuterer som politikere, er, at befolkningen er inddraget i de beslutninger, der bliver taget. Problemet med den sag her, udlændingepolitikken, er jo altså, at befolkningen ikke er blevet inddraget, og at der i høj grad er problemer.
Der er et misforhold mellem det, der vedtages af politikerne, og så det, befolkningen mener.
Forestil jer, at det var sådan, at EU-spørgsmål heller ikke kom ud til folkeafstemning, og at man i lukkede fora som f.eks. Folketinget eller udvalget diskuterede de her forskellige ting, der vedrører EU!
Kunne man forestille sig det?
Nej, det kunne man ikke, fordi det er vigtige spørgsmål.
Det er traktatspørgsmål, det er holdningsspørgsmål til et tættere samarbejde mellem nationerne, og selvfølgelig skal sådanne ting ud til folkeafstemning.
På samme måde er det også vigtigt, at man i andre situationer, f.eks. ved etablering af udviklingsråd, i forhold til hovedstadsregionen og vedrørende andre emner, får mulighed for som vælger at give sin mening til kende.
Det er i høj grad ikke muligt i dag.
Vi har set situationer med bygninger af broer, hvor politikerne har været gode til lige efter et folketingsvalg at vedtage nogle ting, hvorefter der så går en 3-4 år, inden man kan stille de samme politikere til regnskab.
Derfor mener vi i Dansk Folkeparti, at det ville være en styrkelse af demokratiet, at man brugte flere folkeafstemninger, og det ville være en højnelse af vidensniveauet blandt vælgerne, hvis de fik lov til at stemme også om udlændingepolitikken.
Det er jo påfaldende, som den tidligere taler fra SF var inde på, at man går ind for folkeafstemninger - det gælder også Det Radikale Venstre - og synes, det er så positivt og så godt, at man afholder flere folkeafstemninger, og at mange flere spørgsmål skal sendes ud til folkeafstemning, men når der så kommer et konkret forslag - i det her tilfælde fra Fremskridtspartiet - om, at vi gerne vil have Danmarks udlændingepolitik ud til folkeafstemning, og at vi gerne vil have mulighed for at stemme om, hvorvidt f.eks. udenlandske statsborgere skal have stemmeret, ja, så vil man altså ikke være med. Det virker altså utrolig ikketillidvækkende for vælgerne, at partier, der går ind for folkeafstemninger, når der så kommer et forslag, går op og siger: Nej, lige det her emne kan vi altså ikke sende ud til folkeafstemning, og når man så kommer med et nyt forslag, så siger: Næ, der var også lige det her emne; det kan vi heller ikke lige sende ud til folkeafstemning.
Jo, det kan være, at vi får en om grundloven om 10-20 år.
Summa summarum er altså, at vi er nødt til på et eller andet tidspunkt at få taget hul på de folkeafstemninger